রেখা ভারদ্বাজ

রেখা ভারদ্বাজ (জন্ম ২৪ জানুয়ারি ১৯৬৪) হলেন একজন ভারতীয় সঙ্গীতশিল্পী। বলিউডে তিনি তার স্বতন্ত্র কণ্ঠ, গান পরিবেশনের ধরন এবং গান বাছাইয়ের জন্য বিশেষভাবে পরিচিত। তিনি হিন্দি ভাষার পাশাপাশি বাংলা, মারাঠি, পাঞ্জাবি ও মালয়ালম ভাষায় গান করে থাকেন। চলচ্চিত্রের গানে কণ্ঠ দিয়ে তিনি দুইবার ফিল্মফেয়ার পুরস্কার ও একবার জাতীয় চলচ্চিত্র পুরস্কার লাভ করেন।

প্রারম্ভিক জীবন
রেখা ভারদ্বাজ ১৯৬৪ সালের ২৪ জানুয়ারি দিল্লিতে জন্মগ্রহণ করেন। তারা চার বোন ও এক ভাই রয়েছে।

ভারদ্বাজ শুরুতে তার বড় বোনের নিকট সঙ্গীতের তালিম গ্রহণ করেন। পরে তিনি পণ্ডিত অমরনাথের নিকট আনুষ্ঠানিক তামিল গ্রহণ করেন। রেখা দিল্লীর হিন্দু কলেজের সঙ্গীত বিভাগের ছাত্রী ছিলেন।

কর্মজীবন
রেখা ১৯৯৭ সালে চাচী ৪২০ চলচ্চিত্রে "এক ও দিন থে" গান দিয়ে তার কর্মজীবন শুরু করেন। তার প্রথম অ্যালবাম 'ইশ্‌কা ইশ্‌কা' ২০০২ সালে মুক্তি পায়। এই অ্যালবামের কাজ শুরু হয়েছিল আরও দশ বছর পূর্বে।

তার প্রথম সফলতা আসে তার স্বামী বিশাল ভারদ্বাজের ওমকারা চলচ্চিত্রে "নমক ইশ্‌ক কা" গানের মধ্য দিয়ে। ২০০৯ সালে দিল্লি-সিক্স চলচ্চিত্রের "সাসুরাল গেন্দা ফুল" গানে কণ্ঠ দিয়ে তিনি তার প্রথম শ্রেষ্ঠ নারী নেপথ্য কণ্ঠশিল্পী বিভাগে ফিল্মফেয়ার পুরস্কার অর্জন করেন।

তিনি ৭ খুন মাফ (২০১১) চলচ্চিত্রে "ডার্লিং" গানে কণ্ঠ দিয়ে ঊষা উথুপের সাথে যৌথভাবে শ্রেষ্ঠ নারী নেপথ্য কণ্ঠশিল্পী বিভাগে ফিল্মফেয়ার পুরস্কার অর্জন করেন। এরপর তিনি বর্ফী (২০১২) চলচ্চিত্রে "ফির লে আয়া দিল" এবং ইয়ে জওয়ানি হ্যায় দিওয়ানি (২০১৩) চলচ্চিত্রে "ঘাঘরা" গানে কণ্ঠ দেন। তিনি দেড় ইশ্‌কিয়া (২০১৪) চলচ্চিত্রের "হামারি আটারিয়া পে" গানের জন্য শ্রেষ্ঠ নারী নেপথ্য কণ্ঠশিল্পী বিভাগে ফিল্মফেয়ার পুরস্কারের মনোনয়ন লাভ করেন। বদলাপুর (২০১৫) চলচ্চিত্রে অরিজিৎ সিঙের সাথে তার গাওয়া "জুদাই" গানটি মির্চি মিউজিক ও দি ইকোনমিক টাইমস-এর রেটিং অনুসারে ২০১৫-এর জানুয়ারি-মার্চ শীর্ষ ১৫ গানের তালিকায় ১৪তম স্থান লাভ করে।

২০১৯ সালে তিনি অনুপমা রাগের সুরে "হুই ম্যাঁয় তুমহারি" গানে কণ্ঠ দেন। এই গানটির মিউজিক ভিডিওতে দেখা যায় অভিনেত্রী নিতু চন্দ্রাকে।

পুরস্কার ও মনোনয়ন
 বছর পুরস্কার বিভাগ মনোনীত গান (চলচ্চিত্র/অ্যালবাম) ফলাফল  ২০০৯ মির্চি সঙ্গীত পুরস্কার বর্ষসেরা নারী কণ্ঠশিল্পী "শশুরাল গেন্দা ফুল" (দিল্লি-সিক্স)   ২০১০ ফিল্মফেয়ার পুরস্কার শ্রেষ্ঠ নারী নেপথ্য কণ্ঠশিল্পী "শশুরাল গেন্দা ফুল" (দিল্লি-সিক্স)   ২০১১ মির্চি সঙ্গীত পুরস্কার বর্ষসেরা নারী কণ্ঠশিল্পী "ডার্লিং" (৭ খুন মাফ)   ২০১১ জাতীয় চলচ্চিত্র পুরস্কার শ্রেষ্ঠ নারী নেপথ্য কণ্ঠশিল্পী "বারে ধীরে জ্বলি" (ইশ্‌কিয়া)   ২০১২ ফিল্মফেয়ার পুরস্কার শ্রেষ্ঠ নারী নেপথ্য কণ্ঠশিল্পী "ডার্লিং" (৭ খুন মাফ)   ২০১৩ মির্চি সঙ্গীত পুরস্কার বর্ষসেরা রাগ-ভিত্তিক গান "এক ঘড়ি" (ডি-ডে)   ২০১৪ হাম পুরস্কার শ্রেষ্ঠ মৌলিক গান "কভি আশনা কভি আজনবি" (হামনাশিন)   ২০১৫ ফিল্মফেয়ার পুরস্কার শ্রেষ্ঠ নারী নেপথ্য কণ্ঠশিল্পী "হামারি আটারিয়া পে" (দেড় ইশ্‌কিয়া)  

তথ্যসূত্র

বহিঃসংযোগ


বিষয়শ্রেণী:১৯৬৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর ভারতীয় গায়িকা
বিষয়শ্রেণী:২১শ শতাব্দীর ভারতীয় গায়িকা
বিষয়শ্রেণী:ভারতীয় সঙ্গীতশিল্পী
বিষয়শ্রেণী:বলিউডের নেপথ্য সঙ্গীতশিল্পী
বিষয়শ্রেণী:দিল্লির সঙ্গীতশিল্পী
বিষয়শ্রেণী:শ্রেষ্ঠ নারী নেপথ্য কণ্ঠশিল্পী বিভাগে জাতীয় চলচ্চিত্র পুরস্কার (ভারত) বিজয়ী
বিষয়শ্রেণী:শ্রেষ্ঠ নারী নেপথ্য কণ্ঠশিল্পী বিভাগে ফিল্মফেয়ার পুরস্কার বিজয়ী
বিষয়শ্রেণী:হিন্দি ভাষার সঙ্গীতশিল্পী
বিষয়শ্রেণী:ভারতীয় নেপথ্য গায়িকা
বিষয়শ্রেণী:হিন্দু কলেজ, দিল্লি বিশ্ববিদ্যালয়ের প্রাক্তন শিক্ষার্থী
বিষয়শ্রেণী:দিল্লির নারী সঙ্গীতজ্ঞ
বিষয়শ্রেণী:ফিল্মফেয়ার পুরস্কার বিজয়ী